2015թ. Կենտրոնի հետ համագործակցության ցանցում ընդգրկվեցին նաև Հայաստանի թվով 10-ը բուհերը՝ Երևանի պետական համալսարան, Հայաստանի պետական տնտեսագիտական համալսարան, ՀՀ Պետական ճարտարագիտական համալսարան, Երևանի Վ. Բրյուսովի անվան պետական լեզվահասարակագիտական համալսարան, Երևանի գեղարվեստի պետական ակադեմիա, Հայաստանի ազգային ագրարային համալսարան, Խ. Աբովյանի անվան հայկական պետական մանկավարժական համալսարան, Եվրասիա միջազգային համալսարան, Երևանի հյուսիսային համալսարան և ՀՀ պետական կառավարման ակադեմիա: Վերջիններիս կարիերայի կենտրոնների պատասխանատուները 40-ժամյա վերապատրաստում անցան Կենտրոնում՝ «Բուհերում կարիերայի ուղղորդման աշխատանքները» թեմայով: Հաշվի առնելով այն փաստը, որ բուհերի կարիերայի կենտրոնները հիմնականում ունեն աշխատանքի փորձառություն, նրանց հետ աշխատանքի ծրագիրը տարբերակված էր՝ շեշտադրելով այն խնդիրները, որոնց հանդիպում են գործունեության ընթացքում և այն ուղղությունները, որոնք զարգացման կարիք ունեն: